
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 752 

2 Οκτωβρίου 1995 



ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης εμβ, 80 στρεμ, στη 
θέση Σκουπιδότοπος περιοχής Κοινότητας Πύλης 
Ν. Βοιωτίας. . 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της έκτασης ιδιοκτη¬ 
σίας των Αικ. Πετρίτη, Ελ. Πετρίτη και Αγγελ. Πε¬ 
τρίτη Δούκα στη θέση «Αμυγδάλα», Κοινότητας 
Πέρδικας νήσου Αίγινας (Ν. Αττικής). .. 2 


ΑΝΑΔΑΣΏΣΕΙΣ , 

ΑΠΟΦΑΣΕΙΣ 

Αριθ. 790 (1) 

Κήρυξη αναδασωτέας έκτασης εμβ. 80 στρεμ. στη θέση 
Σκουπιδότοπος περιοχής Κοινότητας Πύλης Ν. Βοιω¬ 
τίας. 

Ο ΠΕΡΙΦ/ΚΟΣ Δ/ΝΤΗΣ Ν. ΒΟΙΩΤΙΑΣ 

Τις διατάξεις του άρθ. 117 παράγρ. 3 του Συντάγματος 
της Χώρας. 

2. Τιςδιατάξεις των άρθ. 38 παράγρ. 1 και41 παράγρ. 1 
του Ν. 998/79 «Περί προστασίας των δασών κ.λπ.» ως και 
το άρθ. 12 παρ. 2 του Ν. 2040/92 «Ρύθμιση θεμάτων αρ¬ 
μοδιότητας Υπι Γεωργίας κ.λπ.». 


3. Τις δ/.ξεις για Διοικητική αποκέντρωση και μεταβί¬ 
βαση αρμοδιοτήτων και Ν. 2240/94. 

4. Τις διαταγές του Υπουργείου Γεωργίας: 

α) 160417/1180/8.7.80 και 

β) 182447/3049/24.9.80. 

5. Την αριθ. 2420/13.9.95 πρόταση του Δασαρχείου 
θηβών για κήρυξη ως αναδασωτέας της αναφερόμενης 
στο θέμα έκτασης που καλυπτόταν από δασική βλάστηση 
(πουρνάρια) και καταστράφηκε από πυρκαϊά στις 
21.7.95. 

8. Την ανάγκη προστασίας της έκτασης και επανεγκα- 
τάστασης της δασικής βλάστησης, αποφασίζουμε: 

Κηρύσσουμε αναδασωτέα, με σκοπό τη διατήρηση του 
δασικού χαρακτήρα την προστασία και αποκατάσταση της 
δασικής βλάστησης με φυσική αναγέννηση, τη δημόσια 
δασική έκταση εμβ. 80 στρεμ. που κάηκε στις 21 Ιουλίου 
1995 και βρίσκεται στη θέση «Σκουπιδότοπος» περιοχής 
Κοινότητας Πύλης. 

Η παραπάνω αναδασωτέα έκταση προσδιορίζεται από 
τα στοιχεία Α Β Γ Δ Α και σημειώνεται στο απόσπασμα 
χάρτου με κλ. 1: 20.000 που αποτελεί αναπόσπαστο μέ¬ 
ρος της απόφασης αυτής και ορίζεται όπως παρακάτω: 

Βόρεια: Με σκουπιδότοπο - με δημόσιες δασικές εκτά¬ 
σεις. 

Νότια: Με δημόσιες δασικές εκτάσεις. 

Ανατολικά: Ομοίως ως άνω. 

Δυτικά: Ομοίως ως άνω. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 19 Σεπτεμβρίου 1995 

Ο Περιφ/κός Διευθυντής 
ΣΤΑΜΑΤΗΣ ΤΣΟΥΛΟΧΟΠΟΥΛΟΣ 






, Η4 /' 50-Ο&Ο 

ί ’ I. ' «IV* . ·,ι ι . 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πολεοδομικής μελέτης της έκτασης ιδιοκτησίας 

των Αικ. Πετρίτη, Ελ. Πετρίτη και Αγγελ. Πετρίτη 

Δούκα στη θέση «Αμυγδάλα», Κοινότητας Πέρδικας 

νήσου Αίγινας (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 4 του άρθρου 29 του Ν. 1947/ 
1991 «Απλοϋστευση φορολογικών διαδικασιών και άλλες 
ρυθμίσεις» (Α' 70) όπως η παρ. 6 τροποποιήθηκε με την 
παρ. 8 του άρθρου 6 του Ν. 2052/1992 «Μέτρα για την 
αντιμετώπιση του νέφους και πολεσδομικές ρυθμίσεις (Α' 
94). 

2. Τις διατάξεις των άρθρων 1, 2, 9 και 11 του από 
17.7.1923 Ν. Δ/τος (Α' 228) «Περί σχεδίων πόλεων κ.λπ.» 
όπως μεταγενέστερα τροποποιήθηκαν και συμπληρώθη¬ 
καν. 

3. Τις διατάξε ις των άρθρ ων 6 (παρ. 1), 7,8, 9 και 16 του 
Ν. 1577/1985 «Γενικός Οικοδομικός Κανονισμός» (Α' 
210) όπως τροποποιήθηκαν με το άρθρο (παρ. 1,2,3) του 
Ν. 1647/1986 «Οργανισμός Κτηματολογίου και Χαρτο¬ 
γραφήσεων Ελλάδας (ΟΚΧΕ) και άλλες σχετικές διατά¬ 
ξεις» (Α' 141) και τα άρθρο 1 (παρ. 3,4) του Ν. 1772/1988 
«Τροποποίηση διατάξεων του Ν. 1577/1985 “ΓΟΚ’ και 
άλλες σχετικές διατάξεις» (Α' 91). 

4. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) που προ¬ 
στέθηκε με το άρθρο 27 του Ν. 2081/1992 (Α' 154). 

5. Την 88920/6585/1.10.1993 απόφαση του Υφυ¬ 
πουργού Περιβάλλοντος, Χωροταξίας και Δημοσίων Έρ¬ 
γων «Χωροθέτηση και Οικιστική καταλληλότητα έκτασης 
ιδιοκτησίας Αικατερίνης Πετρίτη, Ελένης Πετρίτη και Αγ¬ 
γελικής Πετρίτη στην περιοχή «Αμυγδάλα» της Κοινότη¬ 
τας νήσου Αίγινας (Ν. Αττικής) «Δ' 1330). 

6. Την 37807/22.12.1994 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Έγκριση 
περιβάλλοντικών όρων για την ίδρυση ιδιωτικού οικισμού 
δεύτερης κατοικίας, που θα δημοσιευθεί- σε έκταση 
115,65 στρεμμάτων με ανώτερο πληθυσμό 650 άτομα, 
που βρίσκεται στην περιοχή Κοινότητας Πέρδικας θέση 
Αμυγδάλα νήσου Αίγινας του Νομού Αττικής, Νομαρχιακό 
Διαμέρισμα Πειραιά. 

7. Το 55452/2359/21.3.1995 έγγραφο της Δ/νσης Πο- 
λεοδομικού Σχεδιασμοϋ προς την Κοινότητα Πέρδικας για 
τήρηση της νόμιμης διαδικασίας και ότι η προθεσμία του 
άρθρου 31 παρ. 2 του Π. Δ/τος 323/1989 «Κωδικοποίηση 
σε ενιαίο κείμενο νόμου» με τίτλο «Δημοτικός και Κοινοτι¬ 
κός Κώδικας» των ισχυουσών διατάξεων του δημοτικού 
και κοινοτικού κώδικα, όπως τροποποιήθηκαν και συμπλη¬ 
ρώθηκαν» (Α' 146), πέρασε άπρακτη. 

8. Την 51/1995 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

9. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 


10. Την 536/1995 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Αρθρο 1 

Εγκρίνεται το πολεοδομικό σχέδιο της έκτασης ιδιοκτη¬ 
σίας των Αικ. Πετρίτη, Ελ. Πετρίτη και Αγγ. Πετρίτη - 
Δούκα, στη θέση Αμυγδάλα, Κοινότητας Πέρδικας, νήσου 
Αίγινας (Ν. Αττικής), με τον καθορισμό οικοδομήσιμων χώ¬ 
ρων, πεζοδρόμων, κοινοχρήστων χώρων πρασίνου, χώρων 
στάθμευσης αυτοκινήτων (Ρ), πλατείας, υπόγειων υπο¬ 
σταθμών Δ.Ε.Η., υπόγειων χώρων απόθεσης απορριμμά¬ 
των, χώρου δεξαμενής νερού, παιδικής χαράς, υπόγειας 
εγκατάστασης βιολογικού καθαρισμού, όπως οι ρυθμίσεις 
φαίνονται οτα δύο (2) σχετικά χρωματισμένα πρωτότυπα 
διαγράμματα σε κλίμακα 1:500, που θεωρήθηκαν από τον 
Προϊστάμενο της Διεύθυνσης Τοπογραφικών Εφαρμογών 
με την 78003/1995 πράξη του και που αντίτυπά τους σε 
φωτοσμίκρυνση δημοσιεύονται με το παρόν διάταγμα. 

Αρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της παραπάνω περιοχής της 
οποίας το πολεοδομικό σχέδιο εγκρίνεται με το άρθρο 1 
του παρόντος. 

Αρθρο 3 

1. Στον οικοδομήσιμο χώρο που χαρακτηρίζεται σε ένα 
από τα διαγράμματα του άρθρου 1, με το στοιχείο ΓΚ, επι¬ 
τρέπεται η χρήση γενικής κατοικίας, όπως προσδιορίζεται 
από το άρθρο 3 του από 23.2.1987 Π. Δ/τος (Δ' 166) και 
ειδικότερα: 

- εστιατόρια. 

- αναψυκτήρια. 

- εμπορικά καταστήματα για την εξυπηρέτηση των κα¬ 
θημερινών αναγκών. 

2. Στους λοιπούς οικοδομήσιμους χώρους, επιτρέπεται 
η χρήση αμιγούς κατοικίας, όπως προσδιορίζεται από το 
άρθρο 2 του ίδιου ως άνω Π. Δ/τος και ειδικότερα: 

- κατοικία 

- ξενώνες με μέγιστο δυναμικό 10 κλίνες 

- εμπορικά καταστήματα που εξυπηρετούν τις καθημε¬ 
ρινές ανάγκες των κατοίκων. 

- κτίρια κοινωνικής πρόνοιας 

- αθλητικές εγκαταστάσεις. 

Άρθρο 4 

Στο πρόσωπο των οικοπέδων που εμπίπτουν στον το¬ 
μέα I, επιβάλλεται προκήπιο πλάτους δύο και μισό (2,50), 
τέσσερα (4.00), πέντε και μισό (5,50), επτά (7,00), οκτώ 
(8.00), εννέα (9.00) και δέκα τρία (13.00) μέτρα άπως 
φαίνεται στα διαγράμματα του άρθρου 1. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων καθο¬ 
ρίζονται κατά τομείς I, II, III και IV όπως φαίνονται στα δια¬ 
γράμματα του άρθρου 1 ως εξής: 

Α. Τομέας I. 

1. Ελάχιστο πρόσωπο: δέκα πέντε (15.00) μέτρα. 

Ελάχιστο εμβαδόν: εξακόσια (600.00) τ. μέτρα. 

2. Μέγιστο ποσοστό κάλυψης: σαράντα τοις εκατό 
(40%) της επιφάνειας τους. 

3. Συντελεστής δόμησης: τριάντα πέντε εκατοστά 
(0,35). 

Β. Τομέας II. 

1. Μέγιστο ποσοστό κάλυψης: σαράντα πέντε τοις 
εκατό (45%) της επιφανεΐας τους. 

2. Συντελεστής δόμησης: σαράντα πέντε εκατοστά 
(0,45). 

Γ. Τομέας III , 

1. Μέγιστο ποσοστό κάλυψης: σαράντα τοις εκατό 
(40%) της επιφάνειας τους. 

2. Συντελεστής δόμησης: σαράντα εκατοστά (0,40). 

Δ. Τομέας IV: 

Συντελεστής δόμησης: είκοσι πέντε εκατοστά (0,25). 

Ε. Στα οικοδομικά τετράγωνα που εμπίπτουν στους το¬ 
μείς II και III, η αρτιότητα καθορίζεται από το εμβαδόν των 
οικοδομικών τετραγώνων όπως φαίνεται στα διαγράμματα 
του άρθρου 1. 

Ζ. Στα οικοδομικά τετράγωνα που εμπίπτουν στον το¬ 
μέα IV, καθορίζεται θέση και διάταξη των κτιρίων όπως 
φαίνεται με κόκκινη γραμμή, στο ένα από τα διαγράμματα 
του άρθρου 1. 

Η. Στους τομείς II και III τα κτίρια τοποθετούνται εντός 
του περιγράμματος που ορίζεται στα διαγράμματα του άρ¬ 
θρου 1 με μπλε και κόκκινη γραμμή. 

θ. Στους τομείς I και II καθορίζεται όριο ακαλύπτων χώ¬ 
ρων, όπως φαίνεται με μπλε γραμμή στα διαγράμματα του 
άρθρου 1. 

I. α) Το μέγιστο επιτρεπόμενο ύψος των κτιρίων στους 
τομείς I, II και III ορίζεται σε επτά και μισό (7,50) μέτρα, 
μετροΰμενο από το γύρο φυσικό έδαφος. 

β) Το μέγιστο επιτρεπόμενο ύψος των κτιρίων στον το¬ 
μέα IV ορίζεται σε τέσσερα (4) μέτρα. 

γ) Πάνω από το μέγιστο επιτρεπόμενο ύψος επιβάλλε¬ 
ται η κατασκευή κεραμοσκεπούς στέγης ύψους μέχρι 
ενός και μισού (1,50) μέτρου. 

δ) Τα κτίρια προσαρμόζονται στις κλίσεις του εδάφους 
έτσι ώστε σε κανένα σημείο τους το ύψος να μην υπερβαί¬ 
νει το μέγιστο επιτρεπόμενο. 

I. Επιπλέον για όλους τους τομείς ισχύουν τα εξής: 

1, Απαγορεύεται η κατασκευή κτιρίων επί υποστηλωμά- 
των (ΡΗ.ΟΤΙ5). 

2. Σε περίπτωση που προκύπτει κτιριακό ς όγκος πάνω 
από το φυσικό έδαφος μεγαλύτερος των 1000 μ 3 , επιβάλ¬ 
λεται η διάσπαση ή μετάθεση του όγκου αυτού σε μικρό¬ 
τερους. 


3. Το μέγιστο επιτρεπόμενο συνεχόμενο και ενιαίο 
τμήμα της όψεως κτιρίου ή κτιριακού συγκροτήματος πρέ¬ 
πει να είναι μέχρι 20 μ. Εφ’ όσον το εν λόγω μήκος είναι 
μεγαλύτερο, επιβάλλεται να υποδιαιρείται μορφολογικά 
σε περισσότερα τμήματα είτε με προώθηση τμήματος της 
όψεως είτε με τη δημιουργία εγκοπών (σκοτίες) ελάχι¬ 
στου εύρους 30 εκ. κσι βάθους 40 εκ. σε όλο το ύψος της 
όψεως. 

4. Τα στηθαία των κλιμάκων και των εξωστών κατα¬ 
σκευάζονται συμπαγή ή εκ λιθοδομής ή ξύλινα. 

5. Οι περιφράξεις των οικοπέδων πρέπει να είναι συ¬ 
μπαγείς μέχρι ύψους ενός μέτρου. Πέραν του ύψους αυ¬ 
τού επιτρέπεται η τοποθέτηση κιγκλιδωμάτων ή φύ¬ 
τευση. 

6. Τα κουφώματα θυρών, παραθύρων και προθηκών 
πρέπει να είναι ξύλινα. 

Επιτρέπεται η τοποθέτηση μεταλλικών κιγκλιδωμάτων 
στα ανοίγματα για λόγους ασφαλείας. 

7. Ο ηλιακός συλλέκτης και η όλη εγκατάσταση αυτού 
εν οωματώνεται υποχρεωτικό οτη στέγη. 

8. Η αρχιτεκτονική μελέτη των κτιρίων εγκρίνεται από 
την αρμόδια Επιτροπή Πολεοδομικού και Αρχιτεκτονικού 
Ελέγχου (ΕΠΑΕ). 

9. Οι εργασίες εκσκαφών και διαμόρφωσης του εδά¬ 
φους υπόκεινται στον έλεγχο της αρμόδιας Υπηρεσίας 
του Υπουργείου Πολιτισμού. 

10. Η υλοποίηση του έργου οικιστικής ανάπτυξης θα γί¬ 
νει σε φάσεις σύμφωνα με τις ισχύουσες διατάξεις (άρθρο 
6 παρ. 9 του Ν. 2052/1992 (Α 94), τις εγκεκριμένες ορι¬ 
στικές μελέτες κατασκευής του οδικού δικτύου και των 
λοιπών δικτύων υποδομής, σε τμήματα της έκτασης επι- 
φανεΐας 50 τουλάχιστον στρεμμάτων. 

'Αρθρο 6 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση του παρόντος 
διατάγματος. 

Αθήνα, 20 Σεπτεμβρίου 1995 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΛΛΙΩΤΗΣ 

